Dječji vrtić GRIGOR VITEZ
SAMOBOR
Perkovčeva 88/1

KLASA. 601-05/23-01-08

URBROJ: 238-27-71-23-02-01

Samobor, 11.7.2023.

 Članovima Upravnog vijeća

Poštovani članovi Upravnog vijeća,

Sazivam 35. sjednicu Upravnog vijeća (elektronska sjednica), a temeljem članka 23. Poslovnika o radu Upravnog vijeća, **za srijedu 12.7.2023., sa rokom očitovanja u srijedu, 12.7.2023. do 15 sati.**

Dnevni red:

1. Verifikacija zapisnika sa 34. sjednice Upravnog vijeća
2. Radni odnosi – donošenje odluke o raspisivanju natječaja za 1 odgojitelja na određeno puno radno vrijeme, do povratka odsutne radnice
3. Izmjene i dopune Pravilnika o radu – razmatranje i donošenje
4. Zamolbe roditelja – mirovanje statusa zbog polaženja programa u SUVAG-u
5. Žalbe na upis – razmatranje i rješavanje

 **Ad) 1. Svim članovima Upravnog vijeća dostavlja se Zapisnik sa 34. sjednice, te se ukoliko**

 **nema primjedbu predlaže verifikacija istog.**

 **Ad)2. Radni odnosi - donošenje odluke o raspisivanju natječaja**

 **za odgojitelja na određeno vrijeme (1 izvršitelj), do povratka**

 **odsutne radnice**

**Obrazloženje**

Odgojiteljica je temeljem Rješenja HZZO-a na njezi djeteta s težim smetnjama u razvoju, te shodno tome radi na pola radnog vremena. Kako pola radnog vremena odgojitelja u neposrednom radu s djecom iznosi 2,45 sati, ostatak do punog radnog vremena teško je popuniti sa odgojiteljem na pola radnog vremena, s obzirom na manjak odgojitelja na tržištu rada (već nekoliko godina, prilikom raspisivanja natječaja javljaju se samo odgojitelji koji već rade kod nas), vrtić je to popunjavao radom odgojitelja pripravnika, no takva zamjena nije adekvatna. Stoga predlažemo raspisivanje natječaja za 1 odgojitelja na određeno, puno radno vrijeme, a sadašnji odgojitelj bi radio na pola radnog vremena u odgojnoj skupini u kojoj je upisan veći broj djece, s dobnom razlikom od 2 godine između djece, te upisanim djetetom s TUR, za koji imamo zaposlenog pomoćnika.

**Ad) 3.** **Izmjene i dopune Pravilnika o radu – razmatranje i donošenje**

Prilikom utvrđivanja i donošenja teksta novog Pravilnika o radu, greškom nije naveden koeficijent odgojitelja magistara ranog i predškolskog odgoja i obrazovanja, a edukacijski rehabilitator je naveden pod starim nazivom defektolog.

Magistrima ranog i predškolskog odgoja i obrazovanja priznat je od 1.1.2021. koeficijent 2,56.

Zbog isplate plaće navedenim zaposlenicima, molimo donošenje Izmjena i dopuna Pravilnika o radu. Prijedlog odluke u privitku.

**Ad) 4. Zamolbe roditelja – mirovanje statusa zbog polaženja programa u SUVAG-u**

Roditelji čija će djeca od 1.9.2023. biti polaznici programa u SUVAG-u dostavili su molbu za mirovanje statusa u vrtiću. Za vrijeme boravka u SUVAG-u roditelji mole oslobađanje plaćanja boravka u DV Grigor Vitez, a djeca bi se, po završetku rehabilitacijskog programa u SUVAG-u vratila u DV G.Vitez. (molbe i dokumentacija u privitku). Ravnateljica predlaže da se roditelji oslobode plaća vrtića u periodu dok pohađaju programe SUVAG-a

**Ad) 5. Žalbe na upis – razmatranje i rješavanje**

Nakon zadnje sjednice Upravnog vijeća, pristigle su još dvije žalbe na Rješenje o upisu.

Jedna žalba je poslana u roku, a druga izvan roka. Obje žalbe se odnose na djecu koja su u upisnom postupku ostvarila 50 bodova, a kako niti jedno dijete bodovano sa 50 bodova nije

predložena za upis, tako se predlaže da se donese Rješenje kojim se ove dvije žalbe odbijaju kao neosnovane.

 Molimo da se pojedinačno očitujete o svakoj predloženoj točki dnevnog reda.

 Predsjednica Upravnog vijeća

 Tatijana Lenart